**טום קריסטנסן** (בדנית: **Tom Kristensen**; נולד ב-7 ביולי 1967) הוא נהג מרוצים מקצועני לשעבר מדנמרק.

קריסטנסן הוא הנהג המצליח ביותר בתולדות מרוץ 24 השעות של לה מאן לאחר שזכה במספר שיא של 9 ניצחונות במרוץ זה, מתוכם שישה ברציפות בין השנים 2000–2005. בשנת 1997 זכה במרוץ תחת חברת פורשה וב-2003 תחת בנטלי, כאשר שאר ניצחונותיו במרוץ הושגו תחת קבוצת אאודי. קריסטנסן נחשב על ידי רבים כנהג הטוב ביותר בכל הזמנים אשר התחרה במרוץ לה מאן ובעקבות הצלחותיו הרבות זכה בכינוי "מר לה מאן". קריסטנסן מחזיק גם בשיא הזכיות במרוץ 12 השעות של סברינג לאחר שזכה 6 פעמים במרוץ. בשנת 2013 זכה באליפות העולם במרוצי סיבולת (WEC) של ארגון ה-FIA.

קריירה מוקדמת
-------------

טום קריסטנסן נולד בעיירה הוברו בדנמרק ב-7 ביולי 1967. קריירת המרוצים שלו החלה בשנת 1984 כאשר החל להתמודד במרוצי קארטינג בהם זכה במספר תארים. בתחילת שנות ה-90 החל להתחרות ביפן בסבב הפורמולה 3 ובמרוצי מכוניות תיור במקביל. בשנת 1991 זכה באליפות גרמניה בפורמולה 3, בשנים 1992 ו-1994 סיים במקום השני באליפות יפן למכוניות תיור (JTCC) ובשנת 1993 זכה באליפות יפן בפורמולה 3. בשנים 1996–1997 התחרה בסבב הפורמולה 3000 וסיים במקום השישי שנתיים ברציפות. בשנת 1998 שימש כנהג המבחן והבדיקות של קבוצת טיירל הבריטית בעונתה האחרונה במרוצי הפורמולה 1, ובשנת 2000 שימש במכונית הפורמולה 1 של קבוצת ויליאמס כנהג המבחן של יצרנית הצמיגים מישלן אשר סיפקה צמיגים לקבוצות המשתתפות בסבב הפורמולה 1. בשנת 1999 זכה קריסטנסן לראשונה במרוץ הסיבולת 12 השעות של סברינג כאשר נהג תחת קבוצת ב.מ.וו במכונית ה-V12 LMR וזכה שוב בשנת 2000 כאשר נהג עבור אאודי במכונית ה-R8 (מרוצים) החדשה של החברה.

באפריל 2007 קריסטנסן היה מעורב בתאונה במהלך מרוץ במסלול הוקנהיימרינג אשר גרמה לפציעתו ולהפסקה ארוכה של קריסטנסן מאימונים, כאשר השתתפותו במרוץ לה מאן באותה שנה הוטל בספק, עם זאת קריסטנסן הספיק להחלים בזמן והורשה להשתתף לאחר שנבדק ואושר על ידי רופאי המרוץ. בנוסף דווח כי סוג חדש של צווארון בסרבל המרוצים שלו מנע ממנו את שבירת המפרקת בתאונה.

24 השעות של לה מאן
------------------

בשנת 1997 התמודד לראשונה במרוץ לה מאן כאשר נהג עבור קבוצת פורשה-יואסט ובסיומו ניצחו קריסטנסן וצוותו לאחר שהקיפו את המסלול 361 פעמים במכונית הפורשה WSC-95. בשנים 2002–2000 ניצח במרוץ תחת קבוצת אאודי יחד עם צוות הנהגים השותפים עמנואל פירו ופרנק בילא במכונית האאודי R8. קריסטנסן וצוותו הפכו לנהגים הראשונים אשר ניצחו במרוץ 3 שנים ברציפות מאז עשה זאת הנהג ג'קי איקס בשנת 1977. בשנת 2003 זכה במרוץ תחת בנטלי, ובשנת 2004 ניצח שוב את המרוץ תחת אאודי והשווה את שיא 6 הניצחונות של ג'קי איקס. בשנת 2005 ניצח קריסטנסן את המרוץ וקבע שיא 7 ניצחונות חדש. במהלך מרוץ 2007 הובילה בבטחה מכוניתם של הצוות קריסטנסן\מקניש\קאפלו בדרך לניצחון אולם הצוות נאלץ לפרוש לקראת סוף המרוץ לאחר תאונה בה היה מעורב רינלדו קאפלו. ניצחונות נוספים רשם בשנים 2008 וב-2013. הישג נוסף רשם כאשר זכה באליפות העולם במרוצי סיבולת לשנת 2013 יחד עם צוות הנהגים השותפים אלן מקניש ולואיק דובאל.

בנובמבר 2014 הודיע על פרישה.

תוצאות במרוץ לה מאן
-------------------

מכונית הפורשה WSC-95 עמה השיג בשנת 1997 את ניצחונו הראשון בקריירה במרוץ לה מאן
קריסטנסן נוהג באאודי R18 במהלך מרוץ לה מאן 2013
קריסטנסן
מכונית האאודי R10 עימה זכה קריסטנסן במרוץ לה מאן 2008

| שנה | נהגים שותפים | קבוצה | מכונית | דירוג סופי |
| --- | --- | --- | --- | --- |
| 2014 | ספרדספרד מארק ג'נהברזילברזיל לוקאס די גראסי | גרמניהגרמניהאאודי | אאודי R18 | 2 |
| 2013 | בריטניהבריטניה אלן מקנישצרפתצרפת לואיק דובאל | גרמניהגרמניהאאודי | אאודי R18 | **1** |
| 2012 | בריטניהבריטניה אלן מקנישאיטליהאיטליה רינלדו קאפלו | גרמניהגרמניהאאודי | אאודי R18 | 2 |
| 2011 | בריטניהבריטניה אלן מקנישאיטליהאיטליה רינלדו קאפלו | גרמניהגרמניהאאודי | אאודי R18 | פרש |
| 2010 | בריטניהבריטניה אלן מקנישאיטליהאיטליה רינלדו קאפלו | גרמניהגרמניהאאודי | אאודי R15 | 3 |
| 2009 | בריטניהבריטניה אלן מקנישאיטליהאיטליה רינלדו קאפלו | גרמניהגרמניהאאודי | אאודי R15 | 3 |
| 2008 | בריטניהבריטניה אלן מקנישאיטליהאיטליה רינלדו קאפלו | גרמניהגרמניהאאודי | אאודי R10 | **1** |
| 2007 | בריטניהבריטניה אלן מקנישאיטליהאיטליה רינלדו קאפלו | גרמניהגרמניהאאודי | אאודי R10 | פרש |
| 2006 | בריטניהבריטניה אלן מקנישאיטליהאיטליה רינלדו קאפלו | גרמניהגרמניהאאודי | אאודי R10 | 3 |
| 2005 | פינלנדפינלנדג'יי ג'יי להטוגרמניהגרמניהמרקו ורנר | ארצות הבריתארצות הבריתADT | אאודי R8 | **1** |
| 2004 | איטליהאיטליהרינלדו קאפלויפןיפןסייג'י ארה | יפןיפןאאודי ספורט יפן | אאודי R8 | **1** |
| 2003 | איטליהאיטליהרינלדו קאפלובריטניהבריטניהגיא סמית' | בריטניהבריטניהבנטלי | בנטלי ספיד 8 | **1** |
| 2002 | גרמניהגרמניהפרנק בילאאיטליהאיטליהעמנואל פירו | גרמניהגרמניהאאודי | אאודי R8 | **1** |
| 2001 | גרמניהגרמניהפרנק בילאאיטליהאיטליהעמנואל פירו | גרמניהגרמניהאאודי | אאודי R8 | **1** |
| 2000 | גרמניהגרמניהפרנק בילאאיטליהאיטליהעמנואל פירו | גרמניהגרמניהאאודי | אאודי R8 | **1** |
| 1999 | פינלנדפינלנדג'יי ג'יי להטוגרמניהגרמניהיורג מולר | גרמניהגרמניהBMW | BMW V12 LM | פרש |
| 1998 | גרמניהגרמניההנס-יואכים שטוקבריטניהבריטניהסטיב סופר | גרמניהגרמניהBMW | BMW V12 LM | פרש |
| 1997 | איטליהאיטליהמיקלה אלבורטושוודיהשוודיהסטפן יוהנסון | גרמניהגרמניהפורשה-יואסט | פורשה WSC-95 | **1** |

קישורים חיצוניים
----------------

ויקישיתוף מדיה וקבצים בנושא **טום קריסטנסן** בוויקישיתוף
* 

* אתר האינטרנט הרשמי של טום קריסטנסן (באנגלית)
* טום קריסטנסן, ברשת החברתית אינסטגרם

* טום קריסטנסן, באתר DriverDB לנהגי מרוצים

הערות שוליים
------------

1. ↑
2. ↑
3. ↑

|  |  |
| --- | --- |
| בקרת זהויות עריכת הנתון בוויקינתונים | 
* GND: 1114519707
* VIAF: 348147484270549360006
* WorldCat: viaf-348147484270549360006

 |